
Tlačová správa 
Výzva Fondu malých projektov bola schválená
Dátum zverejnenia: 1. september 2026 / Okamžité zverejnenie
Kontakt pre médiá: Ing. Ema Vasiová, director@rdvegtc.eu  

Monitorovací výbor pre Fond malých projektov Európskeho zoskupenia územnej spolupráce Rába-Dunaj-Váh s ručením obmedzeným schválil dokumenty Výzvy na predkladanie žiadostí v rámci Fondu malých projektov, a tak bude 1. kolo Výzvy na predkladanie projektových žiadostí vyhlásené 1. septembra 2026, súbežne s východnou programovou oblasťou.

Fond malých projektov sa realizuje v rámci prioritnej osi 3 "PO3-Inštitucionálna spolupráca" programu Interreg Maďarsko-Slovensko. V rámci opatrenia "3.2 - Budovanie vzájomnej dôvery" bude podporená realizácia cezhraničných programov samospráv, mimovládnych a neziskových organizácií reprezentujúcich samosprávy, verejných inštitúcií vo vlastníctve alebo správe samosprávy zo 7 oprávnených regiónov v západnej programovej oblasti (v Maďarsku: Hlavné mesto Budapešť, Peštianska župa,  Komárňansko-ostrihomská župa a Rábsko-mošonsko-šopronská župa; na Slovensku: Bratislavský, Trnavský a Nitriansky samosprávny kraj). Žiadatelia a zahraniční partneri musia mať svoje registrované sídlo v programovej oblasti; cezhraničné partnerstvo môžu vytvoriť partneri registrovaní v ktoromkoľvek z regiónov západnej a východnej programovej oblasti.  
Aktuálna výzva vychádza zo skúseností nadobudnutých počas predchádzajúcich výziev a deklarovaných potrieb. 
Suma finančných prostriedkov z Európskeho fondu regionálneho rozvoja, ktoré sú k dispozícii v rámci 1. kola Výzvy, je 1.500.000 EUR. Žiadatelia sa môžu uchádzať o podporu vo výške od 8 455 do 33 830 EUR.
Cieľom Fondu malých projektov je podpora spolupráce medzi samosprávami a mimovládnymi a neziskovými organizáciami pôsobiacimi na oboch stranách hranice, podpora osobných stretnutí a výmeny názorov medzi obyvateľmi pohraničného regiónu a posilnenie pocitu európskej identity a spolupatričnosti.  

Podporuje sa organizovanie spoločných dní obcí a miest, spoločných dní pripomenutia si historických udalostí, dní tradícií, podujatí spojených s Dňom európskej spolupráce, ktoré spájajú a posilňujú partnerské vzťahy zástupcov a členov organizácií na oboch stranách hranice. 
Výzva na predkladanie žiadostí bude zverejnená na webovej stránke (www.spf-west.eu) Fondu malých projektov Interreg HUSK pre západnú programovú oblasť. Podrobné informácie budú poskytnuté na Informačných dňoch.

EZÚS Rába-Dunaj-Váh organizuje informačné dni k Výzve HUSK/SPF/2601 v šiestich termínoch a lokalitách, záujemcov srdečne očakáva:
18. septembra 2026, 10:00 h v Budapešti
21. septembra 2026, 10:00 h
v Győri
22. septembra 2026, 10:00 h
v Bratislave
23. septembra 2026, 10:00 h
v Tatabányi
24. septembra 2026, 10:30 h v Dunajskej Strede


25. septembra 2026, 10:00 h
vo Svätom Petre.
Obsah tejto tlačovej správy nemusí odzrkadľovať oficiálne stanovisko Európskej únie. 

Kontakt pre ďalšie informácie: 

Ing. Ema Vasiová, riaditeľka EZÚS Rába-Dunaj-Váh
E-mail: director@rdvegtc.eu  

Tel.: 00421 905 335074 

Web: www.spf-west.eu 

